**TERMENI DE REFERINȚĂ**

**pentru selectarea unui prestator care va asigura găzduirea, alimentația și logistica pentru instruiri destinate vârstnicilor**

**Denumirea proiectului:** „Consolidarea participării vârstnicilor din Moldova în procesul decizional”
**Termenul-limită de aplicare:** **28.09.2025**

**1. Informații generale**

Proiectul „Consolidarea participării vârstnicilor din Moldova în procesul decizional” este implementat de AO „CASMED”, în parteneriat cu Universitatea de Stat „Alecu Russo” din Bălți, autoritățile publice locale și Rețeaua Națională a Seniorilor Activi din Moldova (RNSAM).
Proiectul se desfășoară în perioada **01 septembrie 2025 – 31 martie 2026**, în 10 raioane (Edineț, Fălești, Rîșcani, Drochia, Glodeni, Ocnița, Strășeni, Ungheni, Șoldănești și Sângerei), cu suportul financiar al **Uniunii Europene** în cadrul programului **INSPIRĂ Moldova**.
Scopul proiectului este consolidarea participării civice a persoanelor vârstnice prin mecanisme structurate și sustenabile, care să asigure reprezentarea eficientă a acestora în procesele decizionale la nivel local și național.

**2. Obiectivul contractării**

Selecția unui prestator care să asigure găzduirea, alimentația și logistica pentru un program de instruire de **3 zile**, destinat unui grup de **30 de lideri comunitari vârstnici** și echipa de traineri (cca. 4 persoane).
Perioada estimată de desfășurare: luna **octombrie 2025**.

**3. Sarcini și responsabilități**

| **Domeniu** | **Responsabilități principale** |
| --- | --- |
| Cazare | - Asigurarea cazării pentru 34 persoane (30 participanți + 4 traineri), în camere duble/triple pentru participanți și camere single/duble pentru traineri.- Curățenie zilnică, grupuri sanitare proprii și condiții decente de odihnă. |
| Alimentație | - Servirea a 3 mese pe zi pentru 34 persoane.- Pauze de cafea (2 pe zi) cu cafea, ceai, apă, biscuiți/fructe.- Posibilitatea de meniu adaptat pentru persoane cu regim special. |
| Sală de instruire | - Sală cu capacitate de minimum 35 persoane.- Echipament disponibil: ecran și proiector, flipchart cu markere, internet Wi-Fi.- Aranjament tip clasă / U-shape conform necesităților trainerilor.- Ventilație/încălzire corespunzătoare. |
| Logistică | - O persoană de contact pentru coordonarea tuturor activităților.- Asigurarea materialelor necesare instruirii (mese, scaune, rigle, markere etc.). |

**4. Livrabile**

| **Livrabile** | **Descriere** |
| --- | --- |
| Spațiu și logistică | Găzduire și sală pregătită corespunzător pentru 30 de participanți și echipa de traineri, cu tot echipamentul necesar. |
| Alimentație | Mese și pauze de cafea asigurate pe toată durata instruirii. |

**5. Criterii de eligibilitate (condiții minime, obligatorii)**

Pentru a fi eligibili, prestatorii trebuie să îndeplinească cumulativ următoarele condiții:

* Experiență de minimum **3 ani** în furnizarea de servicii de găzduire și organizare evenimente sau instruiri pentru grupuri similare;
* Capacitate de a asigura cazare și alimentație pentru grupuri de cel puțin 30 de persoane;
* Disponibilitate de a pune la dispoziție sală de instruire cu echipament corespunzător;
* Experiență în colaborarea cu organizații neguvernamentale sau proiecte similare este un avantaj;
* Toate serviciile vor fi facturate cu aplicarea cotei TVA 0%.

**6. Conținutul ofertei**

Oferta va include obligatoriu:

* **Propunere tehnică**: Prin care să detalieze modul în care vor fi asigurate serviciile de cazare, alimentație, sală și logistică;
* **Propunere financiară**: Trebuie prezentată în MDL sau EUR, cu detalierea costurilor per categorie de servicii;

**7. Criterii de evaluare**

* Experiența relevantă a prestatorului: 15%
* Calitatea ofertei tehnice: 40%
* Prețul propus: 40%
* Referințe și recomandări: 5%

**8. Modalitatea de transmitere a ofertelor**

Ofertele vor fi expediate prin e-mail la **comunicare.casmed@gmail.com** sau depuse pe suport de hârtie la adresa: AO „CASMED”, mun. Bălți, str. Mircea cel Bătrân 81, of. 51.

**Termen limită de depunere a ofertelor: 28 septembrie 2025.**

**9. Date de contact**

Persoană responsabilă: **Anastasia Selivestru**
Telefon: **067700250**
E-mail: comunicare.casmed@gmail.com

*Această acțiune este realizată cu suportul financiar al Uniunii Europene în cadrul proiectului INSPIRĂ Moldova. Conținutul acesteia reprezintă responsabilitatea exclusivă a proiectului „Consolidarea participării vârstnicilor din Moldova în procesul decizional”, finanțat de Uniunea Europeană. Conținutul publicației aparține AO „CASMED” și nu reflectă în mod neapărat viziunea Uniunii Europene.*